***MARGELIS***

TRAVEL SERVICES & COACH OPERATOR

ΣΑΤΩΒΡΙΑΝΔΟΥ 3 – ΠΑΤΡΑ, 262 23

ΤΗΛ:2610278259 & 2610222350

e-mail: [info@margelis.eu](mailto:info@margelis.eu) [www.margelis.eu](http://www.margelis.eu)

**Η μαγεία του Ιταλικού Βορρά**

**Μάντοβα, Βιτσέντσα, Βερόνα, Πάρμα, Μόντενα / Μουσείο Ferrari, Μπολόνια**

**6 ΗΜΕΡΕΣ**

|  |  |
| --- | --- |
| **ΑΝΑΧΩΡΗΣΗ** | **ΕΠΙΣΤΡΟΦΗ** |
| **26/02** | **03/03** |

**1η ημέρα (Τετάρτη 26/02/24): ΠΑΤΡΑ – ΑΝΚΟΝΑ**

Συγκέντρωση των εκδρομέων στην πλατεία Τριών Συμμάχων στις …… και στη συνέχεια θα μεταφερθούμε στο Νέο Λιμάνι όπου θα επιβιβασθούμε στο πλοίο που θα μας φέρει στην Ανκόνα.

**2η ΗΜΕΡΑ (Πέμπτη 27/02/24): ΑΝΚΟΝΑ – MΠΟΛΟΝΙΑ**

Άφιξη στην Ανκόνα και αναχώρηση για την για την πρωτεύουσα της Εμίλια Ρομάνα, τη Μπολόνια. Η Μπολόνια φημίζεται για το αρχαιότερο πανεπιστήμιο του δυτικού κόσμου, για την κουζίνα της με το εξαιρετικό φαγητό, για το θέατρο και για τη ζωντανή φοιτητική ζωή. Η βαθύχρωμη απόχρωση των σκεπών της και της συντριπτικής πλειονότητας των κτιρίων της τυλίγει την πόλη σε ένα κόκκινο της σκουριάς, ένα θέαμα πραγματικά μοναδικό που μπορείτε να το απολαύσετε σε όλο του το μεγαλείο είτε από το λόφο του San Luca είτε από τον **πύργο degli Asinelli** στο κέντρο της πόλης, ακριβώς δίπλα στη κεντρική πλατεία της Μπολόνια, **Piazza Maggiore.** Η Μπολόνια είναι επίσης γνωστή για τους πύργους της και τις στοές της (portici), που φτάνουν τα 38 χιλιόμετρα στο ιστορικό κέντρο και την κάνουν μοναδική πόλη στον κόσμο. Πέρα από τους πύργους και τις στοές το ιστορικό κέντρο της Μπολόνια είναι το μεγαλύτερο στην Ευρώπη μετά από εκείνο της Βενετίας, το οποίο παραμένει καλοδιατηρημένο χάρη σε μια προσεκτική πολιτική ανακαίνισης και διατήρησης που άρχισε τη δεκαετία του '60.

**3η ΗΜΕΡΑ (Παρασκευή 28/02/24): ΜΠΟΛΟΝΙΑ (ΜΟΝΤΕΝΑ – ΜΟΥΣΕΙΟ FERRARI – ΠΑΡΜΑ)**

Ξεκινάμε σήμερα την περιήγηση μας στον Ιταλικό Βορρά. Θα αναχωρήσουμε το πρωί για την Πάρμα. Η πόλη είναι γνωστή για την εντυπωσιακή πλατεία Duomo, που είναι και μνημείο παγκόσμιας πολιτιστικής κληρονομιάς αλλά και λόγω του γευστικού τυριού παρμεζάνα. Πρόκειται για μια εκλεπτυσμένη και αρχοντική πόλη γεμάτη ωραία καφέ, εστιατόρια και καταστήματα. Το ιστορικό κέντρο της πόλης είναι μικρό αλλά αποζημιώνει τον επισκέπτη με την ασύγκριτη ομορφιά και γραφικότητα του. Συνεχίζουμε για την Μόντενα. Όμορφη πόλη με μεγάλα πάρκα και ένα γραφικό ιστορικό κέντρο. Η κεντρική πλατεία Piazza Grande με πέτρινα κτίρια γοτθικού ρυθμού, το Δημαρχείο, ο Πύργος Ghirlandina, ο οποίος έχει πάρει το όνομα του γιατί η διακόσμηση του μοιάζει σαν μια γιρλάντα που τον περιβάλλει και ο Καθεδρικός ναός, αποτελούν κομμάτι της Πολιτιστικής Κληρονομιάς της UNESCO. Επόμενος σταθμός μας είναι το Museo Ferrari στο Mαρανέλλο.. «Ζήστε το όνειρο» είναι η επιγραφή που καλωσορίζει τους επισκέπτες και υπόσχεται μια συναρπαστική, μοναδική εμπειρία. Το Museo Ferrari Maranello επικεντρώνεται στο παρόν και το μέλλον της Ferrari. Μια μόνιμη έκθεση αφιερωμένη στη Formula 1 και το Παγκόσμιο Πρωτάθλημα, μια πλήρης έκθεση με τα νέα μοντέλα του Ιταλικού Θρύλου, αλλά και αυτοκίνητα του παρελθόντος που έγραψαν ιστορία. Πολλά άλλα αξιοθέατα περιμένουν τους επισκέπτες: μια Αίθουσα με θεματικές ταινίες, Προσομοιωτές της Formula 1 (1 ημι-επαγγελματικό για ενήλικες και 1 junior, το οποίο βασίζεται σε ένα πραγματικό μονοθέσιο της Formula 1). Μια εμπειρία η οποία προσφέρει την αληθινή αίσθηση που έχουν οι οδηγοί έχουν στη Formula 1. Οι προκλήσεις της Ferrari δεν σταματούν εδώ ….. Μπορείτε να οδηγήσετε μια Ferrari στους δρόμους του Μαρανέλλο ή στο Autodromo di Modena ανάλογα με την διαθεσιμότητα (απαιτείται το δίπλωμα οδήγησης). Το απόγευμα θα επιστρέψουμε στη Μπολόνια

**4η ΗΜΕΡΑ (Σάββατο 01/03/24): ΜΠΟΛΟΝΙΑ – ΒΙΤΣΕΝΤΣΑ – ΒΕΡΟΝΑ – ΜΑΝΤΟΒΑ**

Ημερήσια εκδρομή σε τρεις θαυμάσιες πόλεις του Ιταλικού Βορρά. Πρώτος μας σταθμός είναι η Βιτσέντσα, γνωστή ως πόλη του Αντρέα Παλάντιο, του πιο γνωστού αρχιτέκτονα της Ιταλίας της εποχής του. Στο κέντρο της πόλης βρίσκεται η μνημειώδης βασιλική την οποία μετέτρεψε σε δημαρχείο ενώ σε κοντινή απόσταση βρίσκεται και το θέατρο Ολύμπικο, αριστούργημα της αναγεννησιακής αρχιτεκτονικής. Επόμενος σταθμός μας είναι Βερόνα, έναν από τους πιο γοητευτικούς τουριστικούς προορισμούς της Βόρειας Ιταλίας. Η πόλη ξεχωρίζει χάρη στην καλλιτεχνική κληρονομιά της και την αρχιτεκτονική της, για την οποία έχει συμπεριληφθεί στα Μνημεία Παγκόσμιας Πολιτιστικής Κληρονομιάς από την UNESCO. Στην περιήγηση στο ιστορικό κέντρο της πόλης, θα δούμε την Ρωμαϊκή Αρένα (τη δεύτερη σε χωρητικότητα μετά το Κολοσσαίο), τον εμπορικό πεζόδρομο της ViaMazzini, την Πιάτσα Έρμπε – μια από τις γραφικότερες πλατείες της Ιταλίας – την Πιάτσα Μπρα και το Mπαλκόνι του Ρωμαίου και της Ιουλιέτας. Συνεχίζουμε για την Μάντοβα. Άφιξη το απόγευμα και τακτοποίηση στο ξενοδοχείο. Το Palazzo Ducale, το σπίτι της οικογένειας Gonzaga, o καθεδρικός του Αγίου Πέτρου, η Βασιλική του Αγίου Ανδρέα είναι από τα Αναγεννησιακά αριστουργήματα που κοσμούν την πόλη και της χάρισαν το 2008 το δικαίωμα να θεωρείται μέρος της παγκόσμιας κληρονομιάς της Unesco.

**5η ΗΜΕΡΑ (Κυριακή 02/03/24): ΜΑΝΤΟΒΑ – ΑΝΚΟΝΑ**

Το πρωί ελεύθερο στη διάθεση σας για τις τελευταίες σας δραστηριότητες και στη συνέχεια θα αναχωρήσουμε για την Ανκόνα, άφιξη και επιβίβαση στο πλοίο που θα μας φέρει στην Πάτρα.

**6η ΗΜΕΡΑ (Καθαρά Δευτέρα 03/03/24): ΠΑΤΡΑ**

Άφιξη στην Πάτρα το μεσημέρι.

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ:**

|  |  |  |
| --- | --- | --- |
|  | **Σε δίκλινο ή τρίκλινο δωμάτιο** | **Σε Μονόκλινο δωμάτιο** |
| Για κρατήσεις που θα γίνουν έως 25/01 | 495 € | 615 € |
| Για κρατήσεις που θα γίνουν από τις 26/01 | 525 € | 645 € |

**ΠΕΡΙΛΑΜΒΑΝΟΝΤΑΙ**

* Διαμονή σε ξενοδοχεία 4\* στην Μάντοβα & Μπολόνια με πρωινό σε μπουφέ (3 διανυκτερεύσεις)
* Εισιτήρια πλοίου Πάτρα – Ανκόνα – Πάτρα σε 4κλινες εσωτερικές καμπίνες με W.C (AB4)
* Μεταφορά / περιηγήσεις με πούλμαν σύμφωνα με το πρόγραμμα
* Ξεναγήσεις / περιηγήσεις σύμφωνα με το πρόγραμμα
* Αρχηγός – συνοδός
* Λιμενικά τέλη & περιβαλλοντολογικό τέλος πλοίων
* Ασφάλεια αστικής / επαγγελματικής ευθύνης

**ΣΗΜΕΙΩΣΕΙΣ:**

* **Απαραίτητα ταξιδιωτικά έγγραφα που πρέπει να έχετε μαζί σας στο ταξίδι σας: Ταυτότητα με λατινικούς χαρακτήρες (τελευταίας 15ετίας) ή διαβατήριο**
* Στη τιμή δεν συμπεριλαμβάνονται: οι δημοτικοί φόροι διαμονής και Check points: **50 €** το άτομο, είσοδοι σε μουσεία, οτιδήποτε αναφέρεται ως προαιρετικό και ότι ρητά δεν αναφέρεται στο πρόγραμμα.
* Το πρόγραμμα είναι ενδεικτικό και ενδέχεται να υπάρξουν αλλαγές χωρίς να γίνει καμία παράλειψη στις επισκέψεις – ξεναγήσεις. Ενδέχεται η διανυκτέρευση αντί της Μάντοβα να πραγματοποιηθεί στην Βιτσέντσα
* Οι περιηγήσεις - ξεναγήσεις σε όλα τα ιστορικά κέντρο των πόλεων πραγματοποιούνται με τα πόδια.
* Tα τρίκλινα δωμάτια είναι δίκλινα με προσθήκη 3ου κρεβατιού
* **Προκαταβολή για κράτηση θέσης: 200 € και φωτοτυπία της ταυτότητας και στις 2 όψεις ή του διαβατηρίου στη σελίδα της φωτογραφίας. Εξόφληση έως 16/02**
* Σε περίπτωση ακύρωσης της κράτησης σας επιβαρύνεστε με τα παρακάτω ποσά επί της αξίας της εκδρομής. Σε διάστημα από 44 ημέρες έως και 30 ημέρες πριν την αναχώρηση παρακρατείτε το ποσό των 100 €, σε διάστημα από 29 – 14 ημέρες το 60% της αξίας της εκδρομής και από 13 ημέρες έως την ημέρα της αναχώρησης ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.
* Επιβαρύνσεις καμπινών κατά άτομο (μετάβαση και επιστροφή):

Σε 2κλινη εξωτερική (Α2): 85 € Σε 2κλινη εσωτερική (ΑΒ2): 65 €

Σε 3κλινη εξωτερική (Α3): 55 € Σε 3κλινη εσωτερική (ΑΒ3): 45 €